Fylkeskulturprisen i Sogn og Fjordane

Fylkeskulturprisen var en årlig hederspris som ble utdelt av Sogn og Fjordane fylkeskommune for å stimulere kulturarbeidet i fylket. Prisen ble delt ut hvert år fra 1980 til og med 2019. Såvel enkeltpersoner som lag og foreninger kunne motta kulturprisen; et av vilkårene var at mottageren(e) hadde gjort en innsats for kulturlivet over flere år. Prisen bestod av en pengesum hvis størrelse var avhengig av det enkelte års budsjett, samt et diplom eller et annet hederstegn.

Sogn og Fjordane ble en del av det nye fylket Vestland fra og med 1. januar 2020. Dette innebar de facto en nedleggelse av fylkeskulturprisen som Sogn og Fjordane hadde delt ut.

Vinnere

1980: Ragnar Vigdal, Luster – for arbeid med gamle sangteknikker
1981: Per Knut Aaland, Stryn - for innsats som langrennsløper og fotballgruppen i Sogndal IL - for innsats for fotballen i fylket
1982: Siv Jørstad og Inge Rotevatn, Eid – for restaurering av en fredet sorenskrivergård og galleridrift
1983: Rolf Myklebust, Oslo/Stryn – for sin store innsats for folkemusikk gjennom jobb i NRK
1984: Søndagsskolearbeidet i fylket
1985: Olav J. Befring, Jølster og Svein Brandsøy, Florø – for selvlært vitenskapelig arbeid i fylket
1986: Olav Stedje, Sogndal – for visesang
1987: Rolf Losnegård, Askvoll og Jon Tolaas, Eid – for deres respektive forfatterskap
1988: Audhild Viken, Jølster – for husflid
1989: Honndalstausene, Hornindal – for sin virksomhet som folkemusikkgruppe (fele)
1990: Gloppen Jentekor
1991: Oddleif Fagerheim, Fjaler – for arbeid for folkeopplysning og kultur.
1992: Helge Bydal og Martinus Grov, begge Førde – for bueskyting; Bygdal som pioner i fylket, Grov for innsats i verdenseliten
1993: Kinnaspelet
1994: Ludvig Eikaas, Oslo/Jølster – for sitt virke som en av landets fremste billedkunstnere
1995: Dale Ungdomslag, Fjaler – for å forvalte arven etter Jakob Sande
1996: Leikanger Mannskor, Leikanger – for «Palmerevyen»
1997: Vevringutstillinga, Naustdal
1998: Knut Rumohr, Oslo/Lærdal – for sitt virke som en av landets fremste billedkunstnere
1999: Musikkprosjektene i Årdal
2000: Terje Ness, Oslo/Førde – for sin innsats som som nykåret verdensmester i kokkekunst
2001: Sigmund Eikås, Jølster – for en serie seire i landskappleier og lang innsats for folkemusikk
2002: Fabel
2003: Norvald Tveit, Hyllestad – for litteratur
2004: Jorunn Reina, Førde; Signe Lise Bergheim, Gloppen; og Leyeune Avdal, Årdal – for sin innsats som danselærere
2005: Kari Standal Pavelich og Michael Pavelich, Eid – for arbeidet med Opera Nordfjord
2006: Norsk Forbund for Utviklingshemmede (NFU) i Sogn og Fjordane
2007: Oddvar Torsheim, Førde – for kunst
2008: Odd-Bjørn Hjelmeset, Gloppen – for innsats som langrennsløper.
2009: Nedre Jølster Bilelag – for å restaurere gamle bygninger
2010: Sigrid Terese Moldestad, Gloppen – for musikk
2011: Kari Kvamme og Claus Kvamme – for arbeidet med Den norske bokbyen i Fjærland
2012: Bremanger Musikklag – for musikk
2013: Malakoff Rockfestival
2014: Kari Støfringsdal, Jølster – for sitt arbeid med tradisjonsmat.
2015: Hilde Bjørkum – for arbeidet med å bygge opp Førdefestivalen
2016: Ove Henning Solheim og Dans Uten Grenser
2017: Kristin Sønnerheim
2018: Teaterfestivalen i Fjaler – for å ha styrka det profesjonelle kulturlivet i fylket med scenekunst på nasjonalt og internasjonalt nivå
2019: Ann Lundekvam og Bjørg Hovland – for arbeidet sitt med drakt- og bunadstradisjoner i fylket

Referanser

Eksterne lenker
 Oppslag i NRK Sogn og Fjordanes Fylkesleksikon

Kultur i Vestland
Norske kulturpriser
Utmerkelser etablert i 1980